র‌্যাব-৬-এর অপারেশন কর্মকর্তা জাহিদুল কবির বলেন, মৃগমারী খাল এলাকায় বনদস্যু শামসু বাহিনীর সদস্যরা জেলেদের অপহরণ বা ডাকাতির উদ্দেশে অপেক্ষা করছে— সংবাদের ভিত্তিতে র‌্যাবের একটি দল সেখানে যায়। দুপুর ১২টার দিকে জলদস্যুরা র‌্যাবের উপস্থিতি টের পেয়ে গুলি করে। এ সময় র‌্যাবও পাল্টা গুলি চালায়। একপর্যায়ে জলদস্যুরা পিছু হটলে সেখানে র‌্যাব তল্লাশি চালিয়ে গুলিবিদ্ধ শামসু শেখ ওরফে কোপা শামসুকে আটক করে। মংলা স্বাস্থ্য কমপ্লেক্সে ভর্তি করা হলে কর্তব্যরত চিকিৎসক তাকে মৃত ঘোষণা করেন।